شروع سے ہی آپ کی طبیعت میں شعر و سخن کا شوق موجود تھا ، اہل علم کی صحبت نے مزید جلا بخشی خواجہ حیدر علی آتش کے یادگار وحید الہ آبادی سے بے حد متاثر ہوئے اور انھیں کی شاگردی اختیار کرلی ، واضح ہوکہ اکبر الہ آبادی اور شاہ اکبر داناپوری دونوں ایک ہی استاد کے شاگرد اور ایک ہی پیر کے مرید تھے ، اکبر الہ آبادی کا خط بھی شاہ اکبر داناپوری کے نام ملتا ہے جس میں اکبر نے آپ کی بزرگی کا اعتراف کیا ہے شاہ اکبر داناپوری زیادہ تر صوفیانہ کلام کہتے تھے اور اسی فن میں انھیں مقبولیت حاصل ہوئی اور ان کی شاعری اہل دل کے لیے گرمئ دل کا سامان بنی ، آپ کے صوفیانہ کلام کو قوال نہایت عقیدت مندی سے خانقاہوں میں گاتے ہیں ، معروف گلوکارہ زہرہ بائی آگرے والی بھی حضرت اکبر کی بڑی معتقدہ تھیں اور ان کے عارفانہ کلام گایا کرتی تھیں ، اکبر کے قلم سے 9000 نو ہزار اردو اشعار ظاہر ہوئے ہیں جن میں قصیدہ ، مثنوی ، آشوب شہر ، مسدس ، قطعہ تاریخ ، سہرے ، رباعیاں ، مخمس ، مثلث ، غزل ، منقبت اور حمد و نعت کا بڑا ذخیرہ جمع ہے ۔
Entity: اکبر الہ آبادی — Type: /person/author, /person